प्यार दी इस बरखा च अस दोऐ जने इक-मिक होई गे। इयां बझोंदा हा जियां किश होआ गदै नेईं। लाड़ी-मर्‌हाजे, भैन-भ्रांऽ दे रुस्सने ते मनाने दी तरकीब ते सभनें गी से’ई होनी। पर रुस्सने परैन्त मनाना-मनौना एह्‌‌दा अपना गै इक थाह्‌र ऐ ते मजा बी ऐ। आखदे न जित्थें लड़ाई नेईं रुस्सना-मनाना-मनोना नेईं उत्थे प्यार नेईं। मतलब एह् जे एह् ओह् ऐंचीटेप ऐ जेह्‌दे कन्नै प्यार गी मापेआ जाई सकदा ऐ। पर मां ते पुत्तर दे इस अनुठे प्यार गी मापना। एह् इक कठोर सच्चाई ऐ। जे “अपोज़िट सैक्स” च प्यार मता होंदा ऐ। मतलब “मां गी पुत्तर ते पिता गी धीऽ” प्यारी होन्दी ऐ। पर इत्थे...इत्थे ते ने’ईं कोई ऐसी गल्ल नेईं. मेरी समझ दे मताबक “धीऽ” ते “पुत्तर” च कोई फर्क नेईं। पर एह् सब किश कियां ते की होई गेआ ?